b'\n_START_ARTICLE_\nMagnus Pehrsson\n_START_SECTION_\nUra pelaajana\n_START_PARAGRAPH_\nJunioritasolla IFK Liding\xc3\xb6ss\xc3\xa4 ja IF Brommapojkarnassa oppinsa hankkinut Pehrsson pelasi urallaan IFK G\xc3\xb6teborgin, Bradford City AFC:n ja Djurg\xc3\xa5rdens IF:n joukkueissa. Loukkaantumiset pilasivat Pehrssonin pelivuodet ja h\xc3\xa4n joutui ripustamaan nappulakeng\xc3\xa4t naulaan lopullisesti maaliskuussa 2003.\n_START_SECTION_\nUra valmentajana\n_START_PARAGRAPH_\nPehrsson siirtyi kaudeksi 2004 \xc3\x85tvidabergs FF:n apulaisvalmentajaksi. Yhdess\xc3\xa4 Kent Karlssonin kanssa Pehrsson luotsasi seuran Ruotsin cupin finaaliin 2005 ja vuosikausien tauon j\xc3\xa4lkeen europeleihin. _NEWLINE_Kaudella 2006 Pehrsson toimi IK Siriuksen p\xc3\xa4\xc3\xa4valmentajana luotsaten seuran Norra 1 Divisionin kakkoseksi ja nousuun Superettaniin. Kauden p\xc3\xa4\xc3\xa4tteeksi P\xc3\xa4r Millqvist otti ohjat k\xc3\xa4siins\xc3\xa4 ja Pehrsson piti v\xc3\xa4livuoden toimien tv-kommentaattorina._NEWLINE_Kaudeksi 2008 h\xc3\xa4n palasi taas valmennushommiin tehty\xc3\xa4\xc3\xa4n lokakuussa 2007 sopimuksen g\xc3\xb6teborgilaisseura GAISin kanssa. Pehrssonin johdolla Gais sijoittui kaudella 2008 yhdenneksitoista Allsvenskanissa. Kauden j\xc3\xa4lkeen h\xc3\xa4n j\xc3\xa4tti seuran ja siirtyi tanskalaisen Aalborg BK:n p\xc3\xa4\xc3\xa4valmentajaksi.  Pehrsson johdatti Tanskan mestaruuden 2008 voittaneen AaB:n kaudella 2008/09 cupin hopealle. Seuraavalla kaudella taloudellisissa vaikeuksissa ollut seura onnistui Pehrssonin johdolla sijoittumaan viidenneksi. Kausi 2010/11 alkoi kuitenkin umpisurkeasti ja Pehrsson sai lokakuussa 2010 potkut AaB:n majaillessa sarjajumbona. _NEWLINE_Marraskuussa 2010 uutisoitiin, ett\xc3\xa4 Pehrsson siirtyy Djurg\xc3\xa5rdens IF:n valmentajaksi kaudelle 2012.  Kauden 2011 alettua katastrofaalisen huonosti DIF erotti Lennart Wassin ja Pehrssonista tuli p\xc3\xa4\xc3\xa4valmentaja jo toukokuun alussa 2011.   Pehrssonin johdolla DIF oli kauden 2011 p\xc3\xa4\xc3\xa4tteeksi lopulta liigassa sijalla 11 ja s\xc3\xa4ilytti sarjapaikkansa. Kausi 2012 sujui vain hiukan paremmin, kun DIF p\xc3\xa4\xc3\xa4tti kautensa yhdeks\xc3\xa4nneksi. Kausi 2013 alkoi j\xc3\xa4lleen alavireisesti. Kev\xc3\xa4\xc3\xa4ll\xc3\xa4 2013 Pehrsson sai uhkauksia seuran kannattajiksi ilmoittautuneilta henkil\xc3\xb6ilt\xc3\xa4. Pehrsson ja puheenjohtaja Tommy Jacobson erosivat uhkailujen j\xc3\xa4lkeen teht\xc3\xa4vist\xc3\xa4\xc3\xa4n huhtikuussa 2013. _NEWLINE_Joulukuussa 2013 Pehrsson siirtyi kaksivuotisella sopimuksella Viron maajoukkueen p\xc3\xa4\xc3\xa4valmentajaksi. Pehrssonin johdolla Viro avasi EM2016-karsinnat komeasti kotivoitolla Sloveniasta. Sen j\xc3\xa4lkeen karsinnat sujuivatkin alavireisemmin. Viro h\xc3\xa4visi Liettualle ja j\xc3\xa4i maalittomaan tasapeliin San Marinoa vastaan. Lopulta kolme voittoa, yksi tasapeli ja kuusi tappiota riittiv\xc3\xa4t vain nelj\xc3\xa4nteen sijaan ja jatkokarsintapaikka j\xc3\xa4i kuuden pisteen p\xc3\xa4\xc3\xa4h\xc3\xa4n. Pehrssonin pesti Viron maajoukkuevalmentajana p\xc3\xa4\xc3\xa4ttyi lopulta potkuihin syyskuussa 2016 heikosti alkaneiden MM-karsintojen vuoksi. _NEWLINE_Marraskuun lopulla 2016 Pehrsson teki sopimuksen Ruotsin tuoreen mestarijoukkueen Malm\xc3\xb6 FF:n kanssa ja aloitti seuran p\xc3\xa4\xc3\xa4valmentajana 1. joulukuuta 2016. Lokakuussa 2017 Pehrsson p\xc3\xa4\xc3\xa4si juhlimaan uransa ensimm\xc3\xa4ist\xc3\xa4 Ruotsin mestaruutta, kun Malm\xc3\xb6 FF varmisti ykk\xc3\xb6ssijansa jo ennen kauden loppua. Mestaruuskauden j\xc3\xa4lkeen Malm\xc3\xb6n tulokset romahtivat. Joukkue putosi Mestarien liigassa jo toisella karsintakierroksella ja oli vajonnut heikon Allsvenskan-kauden alun my\xc3\xb6t\xc3\xa4 sarjassa sijalle 10, kun yhdeks\xc3\xa4n kierrosta oli pelattu. Pehrsson k\xc3\xa4rsi joukkueineen tappion my\xc3\xb6s Ruotsin cupin finaalissa, kun Djurg\xc3\xa5rden oli vahvempi maalein 3-0. Pehrsson sai potkut seurasta 14. toukokuuta 2018, nelj\xc3\xa4 p\xc3\xa4iv\xc3\xa4\xc3\xa4 tappiollisen cup-finaalin j\xc3\xa4lkeen._NEWLINE_Tammikuussa 2019 Pehrsson aloitti Kalmar FF:n p\xc3\xa4\xc3\xa4valmentajana kolmivuotisella sopimuksella.'